Meistarar Englands , Spánar , Ítalíu og Þýskalands gætu lent saman í riðli Óskar Ófeigur Jónsson skrifar 30. ágúst 2012 09:15 Það verður dregið í riðla í Meistaradeildinni í dag og eins og áður er mikil spenna í loftinu enda geta mörg stórlið lent saman í riðla . UEFA er búið að skipta liðunum 32 niður í fjóra styrkleikaflokka og þar vekur athygli að Porto er í efsta flokki frekar en ensku meistararnir í Manchester City . Þetta þýðir að Manchester City gæti lent í riðli með spænsku meisturunum ( Real Madrid ) , ítölsku meisturunum ( Juventus ) og þýsku meisturunum ( Borussia Dortmund ) . Drátturinn í dag hefst klukkan 15.45 að íslenskum tíma en dregið verður í átta riðla þar sem fjögur félög spila heima og að heiman og keppa um tvö sæti í sextán liða úrslitunum . Styrkleikalistarnir fyrir Meistaradeildardráttinn í dag :